stanford-oval/wikipedia huggingface dataset:
מכבי בנות אשדוד
סגל הקבוצה

מעודכן ל-6 במרץ 2023
| מספר | מדינה | שם | גובה | שנת לידה | עמדה |
| --- | --- | --- | --- | --- | --- |
| 1 | לטביה | אילזה ג'ייקובסון | 1.68 | 1994 | רכזת |
| 2 | ארצות הברית | נטישה היידמן | 1.73 | 1997 | קלעית |
| 3 | ישראל | דניאל חג'ג' | 1.65 | 1992 | קלעית |
| 4 | ישראל | טל סהר | 1.80 | 1999 | סמול פורוורד |
| 5 | ישראל | אלכס כהן | 1.95 | 1993 | פאוור פורוורד |
| 6 | ישראל | מאי דיין (קפטן) | 1.70 | 1994 | רכזת/קלעית |
| 8 | אוסטרליה | ליז קמבייג' | 2.06 | 1991 | סנטר |
| 13 | ישראל | דרו אדלמן | 1.93 | 1995 | פאוור פורוורד |
| 15 | ישראל | ג'וי אוסיגווי | 1.70 | 2003 | קלעית |
| 21 | ארצות הברית | קאלאני בראון | 2.01 | 1997 | סנטר |
| 32 | ארצות הברית | שאטורי ווקר | 1.80 | 1994 | קלעית |
| 40 | ישראל | יערה יצחקי | 1.70 | 1998 | רכזת |
שחקניות בולטות בעבר

ראו: רשימת כדורסלניות מכבי בנות אשדוד
מאמני עבר

מלכה ברש
טל אריה
אלי רבי
דליה בושינסקי
עדני דגן
רוני לוי
דוד אלטרץ
גלעד כץ
עדן ענבר
ליקו ווילינגהאם
מחלקת הנערות והילדות

המועדון מפעיל 6 קבוצות מצליחות נערות-א (לאומית), נערות-א (מחוזית), נערות-ב עתיד (לאומית), נערות-ב הישג (מחוזית), ילדות וקטסל.
בנוסף לכך, הקבוצה מפעילה בית ספר לכדורסל כבסיס למחלקת הנערות שמהן נבנה העתיד של המועדון.
ראו גם

מכבי אשדוד (כדורסל גברים)
מכבי עירוני אשדוד
אגודת מכבי אשדוד
גלריית תמונות
הגביע וצלחת האליפות של עונת 2011/12
סמל הקבוצה עד לשנת 2021
סמל הקבוצה עד לשנת 2013
סמל הקבוצה עד לשנת 2005
הערות שוליים

↑  רענן וייס, כדורסל נשים: אשדוד חוזרת לשמה המקורי, באתר ynet, 22 במרץ 2015.
ממשלת צ'כיה

| --- | --- |


אקדמיית סטרקה, מושב הממשלה
 מידע כללי
 מדינה:  צ'כיה 
 תחום שיפוט:  צ'כיה 
 תאריך הקמה:  8 בינואר 1969 
 מטה מרכזי:  פראג 
 www.vlada.cz
 
ממשלת צ'כיה (בצ'כית: Vláda České republiky) היא הרשות המבצעת בצ'כיה. חברי הממשלה הם ראש ממשלת צ'כיה, סגנו ושרים אחרים. הממשלה פועלת מתוקף בסיס משפטי בחוקה של צ'כיה.
הממשלה מובלת על ידי ראש הממשלה, שבוחר את שאר השרים. ממשלת צ'כיה מפוקחת כל ידי בית הנבחרים הצ'כי.
ראש הממשלה עצמו מתמנה על ידי נשיא צ'כיה. ראש הממשלה הנוכחי הוא פטר פיאלה. הממשלה הנוכחית, שהושבעה ב-27 ביוני 2018, היא ה-15 מאז פירוק צ'כוסלובקיה בשנת 1993. יש בה כ-17 חברים מלבד ראש ממשלה.
חדר הקבינט
הממשלה הנוכחית, שהושבעה ב-27 ביוני 2018, היא ה-15 מאז פירוק צ'כוסלובקיה בשנת 1993. יש בו 17 חברים וראש ממשלה.
ועדות הממשלה

המועצה לביטחון לאומי
המועצה הממשלתית לחקיקה
הוועדה הבין-משרדית לענייני קהילת רומא
המועצה הממשלתית לזכויות אדם
מועצה ממשלתית למיעוטים לאומיים
מועצה למחקר ופיתוח
המועצה הממשלתית לתיאום מדיניות בנוגע לסמים
המועצה הממשלתית לאנשים עם מוגבלויות
נציב הממשלה לזכויות אדם
המועצה הממשלתית לשוויון הזדמנויות לנשים וגברים
ועדה לאיחוד האירופי
תכנון האנרגיה לטווח הארוך
הערות שוליים

↑  Governmental Structure
מסיר שיער

מסיר שיער הוא מכשיר חשמלי המשמש להסרת שיער על ידי תפיסה מכנית של מספר שערות בו זמנית ומשיכתן החוצה. הדרך בה המכשיר מושך שיער דומה לשימוש בשעווה, אם כי בניגוד לשעווה, הוא אינו מסיר תאים מהאפיתל של האפידרמיס בעור. מלבד הקפיץ של מסירי השיער המוקדמים, אין חלקים במכשיר הדורשים החלפה קבועה. מסירי שיער מופעלים באמצעות סוללה או באמצעות כבל חשמלי. מסירי שיער המופעלים באמצעות סוללה מתאימים גם לשימוש עם מים, בניגוד לאלו עם כבל, שמתאימים רק לשימוש יבש, מחשש להתחשמלות. הם עשויים להגיע גם עם אביזרים שונים, כמו ראש קטן יותר שיעזור להגיע לאזורים בגוף שקשה להגיע אליהם, או ראש פילינג שעשוי לסייע לקילוף העור לפני הסרת השיער.
הסרת שיער באמצעות מסיר שיער יכולה להיות כואבת אצל אנשים מסוימים מכיוון שכמו בשעווה, הדבר כרוך בתלישת השיער מהשורשים. בגלל הכאב הכרוך במיוחד בטיפול הראשון של האזור, יש אנשים שמעדיפים למרוח שעווה מקצועית תחילה, ואז להסיר כדי להסיר צמיחה מחודשת. הרטבת העור לפני הסרת השיער פחות כרוכה בכאב מאשר הסרת שיער מעור יבש. שימוש בקרם קהה לפני הסרת שיער יביא להפחתת הכאב במידה רבה. אם המכשיר מאפשר לשנות את מהירות הסיבוב, שמירה על מהירות נמוכה עשויה גם היא להפחית את הכאב הכרוך בתהליך.
סוגים > קפיץ מסתובב

הסוג הראשון של מכשיר להסרת השיער היה מכשיר האפיליידי המקורי שפותח בישראל על ידי יאיר דר ושמעון יהב, ויוצר על ידי חברת מפרו, בקיבוץ הגושרים בשנת 1986. בתכנון שולב קפיץ מסולסל, שהורכן לעקומה כך שהסלילים בצד אחד של הקפיץ נלחצו בחוזקה יחד ואילו בצד השני הסלילים נפרשו זה מזה. המנוע במכשיר סובב את הקפיץ וגרם לו להתגמש תוך כדי סיבובו. סיבוב הקפיץ המסתובב על פני העור גרמה לכך שהשערות נתפסו בין הסלילים של הקפיץ ונמשכו דרך זקיקי השיער החוצה.
מכיוון שהקפיצים התעקלו באופן מתמיד, הם היו נתונים לשחיקה והרס, לכן נמכרו בנפרד כחלק חלופי.
ישנם מכשירים ידניים המיועדים לפנים, שאינם משתמשים באספקת חשמל. עיצוב זה מורכב מקפיץ סלילי עם שתי ידיות. לאחר מכן הקפיץ מורכן לעקומה ומונח על שיער הפנים הלא רצוי תוך כדי סיבוב הידיות. זה גרם לשערות להיתפס בין סלילי הקפיץ ולהוציא אותן מהשורשים.
סוגים > דיסק מסתובב

חברת רמינגטון האמריקאית פיתחה מכשיר להסרת שיער שתוכנן לפעול באופן דומה לאפיליידי המקורי, אלא שבמקום קפיץ, המכשיר השתמש בסדרה של דיסקיות מתכת. המכשיר היה נושא התדיינות פטנט נרחב באירופה בגלל דמיון הקונספט לאפיליידי המקורי הפועל על קפיץ מסתובב. מקרה ידוע של הפרת הפטנט בבריטניה ידוע בשם "CCorporation Improver v Remington Consumer Product Limited [1990] F.S.R. 181".
סוגים > פינצטה

עיצוב הדיסקים המסתובבים שוכלל כך שבעיצובים מודרניים הלוחות אינם עוד דיסקים שלמים. ראשו של מכשיר הסרת שיער מודרני משלב סדרת לוחות מתכת המותקנים במארז פלסטיק. קצות הלוחות עשויים להיחשף באחד או משני צדי המארז. כאשר הראש מסתובב, קצות הלוחות נעים זה בזה ונפרדים אחת לכל סיבוב. הדבר דומה לפעולתה של פינצטה: השיער בין הלוחות שנסגרים נמשך, הלוחות מסתובבות מהעור, ואז השיער משתחרר כשהלוחות נפרדים. הדבר מאפשר מחזור רציף של אחיזה, משיכה, חילוץ והשלכה של השיער תוך כדי העברת המכשיר על פני העור.
בהתאם לחוזק ולשבירות של השיער, חלקם עשויים להתנתק ולא להישלף. מכיוון שהשערות נשלפות מעל פני העור, הן יכולות להיראות כמו זיפים מגילוח, אך הן מתפזרות הרבה יותר בדלילות מכיוון שהשערות האחרות נשלפו לגמרי. כמו בשעווה, בגלל שלבי הצמיחה המתרחשים בשיער, אין צמיחה מחודשת כל כך הרבה לאחר ההסרה הראשונה. הסרה קבועה של צמיחה מחודשת פחות כואבת מההסרה הראשונית ומספר השערות המנותקות פוחת עם טיפול קבוע.
סוגים > שימוש עם שיער רטוב

להרבה מכשירי הסרת שיער מודרניים יש סוללה נטענת מובנית ומיועדים לשימוש רטוב או יבש. סוגים אלה של מכשירים בנויים לשימוש במקלחת או מחוץ לה או עם או בלי קרם או ג'ל. השימוש בקרם עור או ג'ל מועיל להפחתת הכאב והגירוי הקשורים למכשירים לשימוש יבש בלבד.
לקריאה נוספת

גלית חמי וסופי שולמן, להמציא כל בוקר מחדש - סיפורה של החדשנות הישראלית, ידיעות ספרים, 2018, הפרק "פחות, אבל כואב", עמ' 182–187
הערות שוליים

1 2  רוני לינדר, עינוי שמגלגל מיליונים, באתר הארץ, 27 ביולי 2005
↑  Godfrey, Sheila (2001). The Principles and Practice of Electrical Epilation. Routledge. p. 113. ISBN 978-0750652261.
↑  Chartrand, Sabra (1988-10-10). "Israelis Revolutionize Hair Removal Industry". The New York Times. ISSN 0362-4331. נבדק ב-2017-04-06.
↑  Adelman, Martin (2000). "The doctrine of equivalents and prosecution history estoppel: united states developments" (PDF). אורכב מ-המקור (PDF) ב-30 בדצמבר 2008. נבדק ב-16 באוקטובר 2015. {{cite web}}:  (עזרה)
↑  Fisher, Matt (2007). Fundamentals of Patent Law: Interpretation and Scope of Protection. Bloomsbury Publishing. p. 246ff. ISBN 978-1847313812.
↑  Crumay, Hugh M. (1978-01-01). "Epilation".  In F.A.C.P, Herbert Goldschmidt M. D. (ed.). Physical Modalities in Dermatologic Therapy (באנגלית). Springer New York. pp. 197–199. doi:10.1007/978-1-4612-6259-6_19. ISBN 9781461262619.
מסיר שיער בשימוש
מסיר שיער מפורק לחלקיו השונים
מכתב אחרון ופרידה

| --- | --- |

כרזת הסרט הרשמית
 מבוסס על:  הספר "מכתב אחרון ופרידה" מאת ג'וג'ו מויס
 בימוי:  אוגוסטין פריזל
 הופק בידי:  גרהם ברודבנט פיטר צ'רנין סימון אורדל ג'ניפר וייס
 תסריט:  ניק פיין אסטה ספלדינג
 עריכה:  מלאני אוליבר
 שחקנים ראשיים:  פליסיטי ג'ונס שיילין וודלי קאלום טרנר נבהאן ריזואן ג'ו אלווין שוטי גטווה
 צילום:  ג'ורג' סטיל
 מדינה:  בריטניה בריטניה
 חברת הפקה:  Blueprint Pictures StudioCanal The Film Farm
 חברה מפיצה:  נטפליקס StudioCanal SVENSK
 שיטת הפצה:  direct-to-video 
 הקרנת בכורה:  23 ביולי 2021
 משך הקרנה:  110 דק' 
 שפת הסרט:  אנגלית 
 סוגה:  דרמה רומנטית
 אתר רשמי
 דף הסרט ב־IMDb
 
מכתב אחרון ופרידה (באנגלית: The Last Letter from Your Lover) הוא סרט דרמה רומנטית בריטי המבוים על ידי אוגוסטין פריזל. הסרט מבוסס על רומן באותו השם מאת הסופרת ג'וג'ו מויס והוא מגולל סיפור אהבה כפול-נרטיבי המתרחש בין לונדון לריביירה בימינו ובשנות ה-60.
הסרט עלה לשידור בשירות הזרמת המדיה של נטפליקס ב-23 ביולי 2021.
תקציר העלילה

עלילת הסרט עוקבת אחרי אלי האוורת, עיתונאית צעירה החיה בלונדון, שחושפת סדרה של מכתבי אהבה בארכיוני המערכת בה היא עובדת, המספרים על רומן אינטנסיבי ביותר שהתקיים בשנות ה-60 בין ג'ניפר סטירלינג לאנתוני או'הר. כאשר אלי, שבעצמה מתמודדת עם אהבה לא ממומשת לסופר כריזמטי וקריירה שמתחילה לדעוך, נמשכת לסיפור, היא הופכת לאובססיבית לגילוי סוד זהותם של האוהבים ולגלות כיצד מסתיים סיפור האהבה שלהם.
צוות השחקנים והדמויות

פליסיטי ג'ונס – אלי האוורת, עיתונאית צעירה שחושפת סדרת מכתבי אהבה בארכיוני המערכת בה היא עובדת בלונדון של ימינו.
שיילין וודלי – ג'ניפר סטירלינג, אישה צעירה שמאבדת את זיכרונה לאחר תאונת דרכים בשנות ה-60.
דיאנה קנט – ג'ניפר סטירלינג המבוגרת.
קאלום טרנר – אנתוני או'הר, מאהבה של ג'ניפר והדמות שלישית במערכת היחסים בין סטירלינג ללורנס במהלך שנות ה-60.
בן קרוס – אנתוני או'הר המבוגר.
נבהאן ריזואן
ג'ו אלווין – לורנס סטירלינג, בעלה של ג'ניפר סטירלינג.
שוטי גטווה
אמה אפלטון - האנה
ג'ייקוב פורצ'ן-לויד - אנדרו
הפקה

באוגוסט 2019 הוכרז כי הבמאית אוגוסטין פריזל תהיה אמונה על בימוי הסרט. בנוסף, הוכרז כי צילומי הסרט, שיככבו בו פליסיטי ג'ונס ושיילין וודלי שאף יהיו אמונות על הפקתו, עתידים להתחיל ב-14 באוקטובר 2019 במיורקה. צילומי הסרט התקיימו גם בבריטניה והסתיימו ב-15 בדצמבר 2019, לאחר 45 ימי צילום.
הפצה

הסרט עלה לשידור בנטפליקס ב-23 ביולי 2021 בכל המדינות בהן השירות זמין, למעט בצרפת, גרמניה, אוסטרליה, ניו זילנד וסקנדינביה, בהן הסרט יופץ באמצעות חברות ההפצה "StudioCanal" ו-"Svensk".
הערות שוליים

1 2  D'Alessandro, Anthony (April 29, 2021). "Felicity Jones & Shailene Woodley Movie ‘The Last Letter From Your Lover’ Sets Summer Release On Netflix". Deadline. Retrived April 29, 2021.
↑  of Fire' star Ben Cross dies after short illness
↑  Galuppo, Mia (6 August 2019). "'Euphoria' Director Augustine Frizzell Tackling Jojo Moyes Love Story (Exclusive)". The Hollywood Reporter. Retrieved 12 October 2019.
↑  Felicity Jones & Shailene Woodley To Star In & Exec Produce ‘The Last Letter From Your Lover’; Studiocanal & Blueprint Aboard
↑  "NETFLIX ACQUIRES MOST OF WORLDWIDE RIGHTS TO "THE LAST LETTER FROM YOUR LOVER"". 28 October 2019. Retrieved 28 October 2019.
↑  Kinane, Ruth (5 January 2021). "Felicity Jones and Shailene Woodley talk romantic Netflix drama The Last Letter From Your Lover". Entertainment Weekly. Retrieved 7 January 2021.
ממלכת סלוניקי

| --- | --- |


 
 ממשל
 שפה נפוצה:  לומברד 
 גאוגרפיה
 יבשת:  אירופה 
 היסטוריה
 תאריכי הקמה:  1204 
 תאריכי פירוק:  1224 
 ישות קודמת:  האימפריה הביזנטית
 ישות יורשת:  האימפריה של סלוניקי
 
ממלכת סלוניקי (ביוונית:  Βασίλειον τῆς Θεσσαλονίκης) הייתה מדינה צלבנית קצרת מועד שנוסדה לאחר מסע הצלב הרביעי על אדמות ביזנטיות שנכבשו במקדוניה ובתסליה.
היסטוריה > רקע

לאחר נפילת קונסטנטינופול בידי הצלבנים בשנת 1204, צפוי היה בוניפאס ממונפראט, מנהיג מסע הצלב, הן על ידי הצלבנים והן על ידי הביזנטים המובסים להפוך לקיסר החדש. עם זאת, הוונציאנים הרגישו שבוניפאס היה קשור יותר מדי לאימפריה הביזנטית, שכן אחיו קונרד התחתן עם המשפחה הקיסרית הביזנטית. הוונציאנים רצו קיסר שיוכלו לשלוט בו בקלות רבה יותר, ובהשפעתם נבחר בולדווין מפלנדריה לקיסר האימפריה הלטינית החדשה.
היסטוריה > ייסוד הממלכה

בוניפאס קיבל זאת בחוסר רצון, ויצא לכבוש את סלוניקי, העיר הביזנטית השנייה בגודלה אחרי קונסטנטינופול. בתחילה הוא נאלץ להתחרות בקיסר בולדווין, שגם הוא רצה את העיר. לאחר מכן הוא המשיך ולכד את העיר מאוחר יותר ב-1204 והקים בה ממלכה, הכפופה לבולדווין, אם כי מעולם לא נעשה שימוש רשמי בתואר "מלך". מקורות של סוף המאה ה-13 וה-14 מצביעים על כך שבוניפאס ביסס את תביעתו לסלוניקי על ההצהרה שאחיו הצעיר רנייה קיבל את סלוניקיה על נישואיו למריה קומננה ב-1180.
בשנים 1204–1205, בוניפאס הצליח להרחיב את שלטונו דרומה לתוך יוון, והתקדם דרך תסליה, בויוטיה, אוויה ואטיקה. נראה כי הגבולות של ממלכת סלוניקי בפועל השתרעו רק עד לדומוקוס, פארסלוס ולסטינו: דרום תסליה, עם הערים זטווניון וראווניקה, היה תחת מושלים שמונו על ידי הקיסר הלטיני, ונסיכויות דרום יוון היו רק הווסלים הפיאודליים של בוניפאס. המשלחת של הקיסר אנרי מפלנדריה נגד הברונים הלומברדים המורדים של סלוניקה בשנים 1208–1209, סיימה את התלות הפיאודלית של הנסיכויות הדרומיות - דוכסות אתונה, מרקיזות בודוניצה, לורדות סלונה וממלכת נגרופונטה - על סלוניקי, והחליפו אותה בריבונות אימפריאלית ישירה.
היסטוריה > המרד הלומברדי

שלטונו של בוניפאס נמשך פחות משנתיים לפני שהוא נקלע למארב על ידי הצאר קאלויאן, קיסר בולגריה ונהרג ב-4 בספטמבר 1207. הממלכה עברה לבנו של בוניפאס, דמטריוס, שעדיין היה תינוק, כך שהכוח הממשי הוחזק בידי אצילים זוטרים שונים ממוצא לומברדי. אצילים אלו, תחת העוצר אוברטו, החלו לתכנן להציב את גיום השישי ממונפראט, בנו הבכור של בוניפאס, על כס המלוכה, והתריסו בגלוי נגד הקיסר הלטיני אנרי מפלנדריה. אנרי צעד נגדם ב-1209 ואילץ את הכנעתם. כתוצאה מכך, אחיו של אנרי יוסטאס הפך אז לעוצר עבור דמטריוס.
היסטוריה > מלחמה עם אפירוס ושקיעת הממלכה

תוך ניצול מצב זה, מיכאל הראשון מאפירוס, בן בריתו לשעבר של בוניפאס, תקף את הממלכה בשנת 1210, וכך גם הבולגרים. אנרי מפלנדריה הביס בסופו של דבר את שניהם, אך לאחר מותו של מיכאל ב-1214, אחיו ויורשו תאודורוס החלו מחדש בהסתערות על הממלכה. במהלך תשע השנים הבאות תאודורוס כבש בהדרגה את כל סלוניקי פרט לעיר עצמה, מכיוון שהאימפריה הלטינית לא יכלה לחסוך בצבא כדי להגן עליה בזמן שהיו עסוקים בלחימה באימפריה הביזנטית של ניקאה באסיה. בשנת 1224, בדיוק כשדמטריוס התבגר מספיק כדי לקחת את השלטון בעצמו, תאודורוס כבש לבסוף את סלוניקי והממלכה הפכה לחלק מנסיכות אפירוס.
היסטוריה > תובעי התואר

הממלכה נתבעה על ידי מלכים בתואר בלבד של בית מונפראט עד 1284 וגם על ידי דוכסי בורגונדי; בולדווין השני מקונסטנטינופול הבטיח את התואר ליו הרביעי אם יחזיר לעצמו את האימפריה הלטינית.
הערות שוליים

↑  E.g. Salimbene de Adam, Chronicle, 1966 edition vol. 2 p. 790. Cf. (Runciman 1951–1954, vol. 3 p. 125), and for full discussion (Haberstumpf 1995, pp. 56–67).
↑  Gibbon, Edward (1906). Edward Gibbon, The History of the Decline and Fall of the Roman Empire, vol. 11. New York: Fred de Fau and Co.
↑  Anne Van Arsdall, Helen Moody (7 בדצמבר 2018). The Old French Chronicle of Morea: An Account of Frankish Greece after the Fourth Crusade. Routledge. ISBN 9781134797462. {{cite book}}:  (עזרה)
| --- | --- |
בקרת זהויות :  NKC: ge137435
מנס (אלה)

| --- | --- |
 תפקיד:  אלת המחשבה והתודעה
 שמות נוספים:  מנס בונה
 
במיתולוגיה הרומית, מנס (בלטינית: Mens), הידועה גם בשם מנס בונה (לטינית "תודעה טובה"), הייתה האנשה של מחשבה, תודעה ונפש, וגם של "חשיבה נכונה". הפסטיבל שלה נחגג ב-8 ביוני מקדש על גבעת הקפיטולין ברומא הובטח לה בשנת 217 לפנה"ס בעצת ספרי הסיבילות, לאחר תבוסת קרב טראסימנוס והוא נחנך בשנת 215 לפנה"ס.
פרופרטיוס חגג את בריחתו מהשעבוד האירוטי לסינתיה שלו על ידי התמסרות למקדש מנס בונה.
אובידיוס תיאר את קופידון כמוביל את המחשבה הטובה (מנס בונה) כשבויה במצעד הניצחון שלו.
המילה הלטינית mens מבטאת את הרעיון של "תודעה" והיא מקורן של מילים באנגלית כמו מנטלי ודמנציה. ארגון המחוננים Mensa International היה אמור להיקרא במקור mens במובן של "תודעה", אך לקח במקום זאת את השם Mensa (בלטינית: "שולחן") כדי למנוע אי בהירות עם "גברים" באנגלית ו"mens" בשפות אחרות.
הערות שוליים

↑  Adkins, Roy A. (1998). Handbook to life in ancient Rome. Oxford University Press. p. 267. ISBN 0-19-512332-8.
↑  Harrington, Karl Pomeroy (1914). The Roman elegiac poets. American Book Company.
↑  J E Sandys ed., A Dictionary of Classical Antiquities (London 1894) p. 389
↑  Guy Lee trans., Propertius: The Poems (OUP 2009) p.102 (III.24.19-20)
↑  A D Melville trans., Ovid: The Love Poems (OUP 2008) p. 5 and p. 176 (Amores I.2.32-3)
לקריאה נוספת

Richardson, L. (1992). A New Topographical Dictionary of Ancient Rome. Baltimore and London: The Johns Hopkins University Press. ISBN 0-8018-4300-6.
Scullard, H.H. (1981). Festivals and Ceremonies of the Roman Republic. London: Thames and Hudson. ISBN 0-8014-1402-4.
| --- | --- |
בקרת זהויות :  SUDOC: 129113050  VIAF: 214359193   WorldCat (עם VIAF): 214359193 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מנס (אלה)".
מכון שכטר למדעי היהדות

| --- | --- |


 אוניברסיטה
 על שם:  שניאור זלמן שכטר 
 תקופת הפעילות:  1989–הווה (כ־35 שנים)
 בעלי תפקידים
 נשיא:   פרופ' ארי אקרמן
 מנכ"ל:  מיכל מקוב-פלד
 דקאן:  ד"ר נעה חכם
 סטודנטים
 :  כ-400
 מיקום
 מיקום:  רחוב אברהם גרנות 4, ירושלים
 מדינה:  ישראל ישראל
 קואורדינטות:  31°46′13″N 35°12′16″E﻿ / ﻿31.770361111111°N 35.204388888889°E﻿ / 31.770361111111; 35.204388888889
 http://www.schechter.ac.il
  (למפת ירושלים מוגדלת) מכון שכטר למדעי היהדות(למפת ירושלים רגילה) מכון שכטר למדעי היהדות(למפת הרי ירושלים רגילה) מכון שכטר למדעי היהדות(למפת הרי ירושלים מוגדלת) מכון שכטר למדעי היהדות
 
מכון שכטר למדעי היהדות הוא מכללה אקדמית ישראלית העוסקת בחקר מדעי היהדות ובלימוד והנחלת היהדות בגישה שוויונית ופלורליסטית, תוך הדגשת משמעותם ויישומם בחיים המודרניים. המוסד נוסד על ידי בית המדרש לרבנים באמריקה (JTS). הגישה האקדמית במכון שכטר משלבת דרכי לימוד מסורתיות עם גישות מחקר מודרניות. לצד הדיון ההיסטורי והטקסטואלי במקורות היהדות מתנהל שיח תרבותי ואקטואלי, המתמודד עם הדילמות המוסריות-חברתיות של החברה הישראלית בימינו. המכון שוכן בשכונת ניות בירושלים. המכון חבר באיגוד ההתחדשות היהודית "פנים".
היסטוריה של המכון

מכון שכטר נוסד בשנת 1984 בירושלים ביוזמת הנגיד פרופ' גרשון ד. כהן (1924–1991) וממשיכו הנגיד פרופ' איסמר (יצחק) שורש ושותפים מקרב מייסדי התנועה המסורתית בישראל. המייסדים הגדירו את מטרת המכון כלאפשר לאזרחי מדינת ישראל ללמוד יהדות במסגרת אקדמית מקרבת, המכבדת את הדרכים השונות ביהדות המודרנית ומתבססת על עמדה רוחנית של "כלל ישראל" באמצעות הפגשת לומדים מרחבי מדינת ישראל והתפוצות וממגוון רחב של ביוגרפיות יהודיות (בעיקר). המכון נקרא על שם הרב ד"ר שניאור זלמן שכטר, חוקר ומחנך אשר נחשב לאחד מגדולי ההוגים של היהדות הקונסרבטיבית. תחילה נפתחה התוכנית ללימודים לקראת תואר שני, כשלוחה של בית המדרש לרבנים באמריקה (JTS) אשר העניקה תואר אקדמי אמריקאי.
בשנת 2005 קיבל המכון הכרה מהמועצה להשכלה גבוהה לפעול כמוסד אקדמי ישראלי שמוסמך להעניק תואר שני M.A. במדעי היהדות.
באביב 2012 הושלמה בנייתו של הקמפוס החדש של המכון שנמצא בצמוד לבניין הישן, בתכנון האדריכלית עדה כרמי מלמד, כלת פרס ישראל לאדריכלות לשנת תשס"ז. במקביל הושלמה בנייתו של מרכז "נווה שכטר – מרכז לגסי הריטג' לתרבות יהודית" בשכונת נווה צדק בתל אביב יפו. במרכז מתקיימת פעילות של לימוד וחוויה יהודית בבית מדרש, בסדנאות ובסדרות, מופעי מוזיקה וכיתות אומן, תערוכות, חוגים למשפחה וסיורים. נוסף על כך, במקום נערכת פעילות קהילתית של חגיגה וציון מועדים בסדר הזמנים העברי.
נכון לשנת 2024 לומדים במכון כ־400 סטודנטים ועד כה השלימו את לימודיהם יותר מ־1,900 בוגרים, רובם אנשי חינוך מתחומי החינוך הפורמלי והבלתי פורמלי.
תוכניות לימוד לתואר שני

מכון שכטר מציע תוכנית רב־תחומית לתואר שני במדעי היהדות הכוללת: מקרא, תלמוד והלכה, מדרש ואגדה, מחשבת ישראל, תולדות עם ישראל, לימודי ירושלים וארץ ישראל, לימודי מגדר ופמיניזם, האמנויות ביהדות, יהדות ספרד וארצות האסלאם, לימודי ישראל ותולדות הציונות, ועוד.
המכון מציע כמה תוכניות מיוחדות:
מרפא - תוכנית ללימודי ליווי רוחני, מורשת ישראל ויהדות, המעניקה הכשרה לסיוע ליחידים ומשפחות המתמודדים עם מצוקות שונות. ניתן לשלבה במסגרת אקדמית עם לימודים לתואר שני במדעי היהדות עם התמחות בלימודי משפחה וקהילה, אך ניתן ללמוד במסלול של לימודי תעודה או לצורך העשרה מקצועית בלבד (לאחיות, לאנשים ונשים ממקצועות הטיפול ולמחנכים) בלבד. בוגרי התוכנית מקבלים עם סיום הלימודים תעודה בליווי רוחני על פי מודל ה־CPE המוכרת על ידי העמותה לליווי רוחני בישראל.
משל"י - תוכנית המשלבת לימודים לתואר שני במדעי היהדות עם חברותא וקורסים המעניקים כלים לעשייה קהילתית (בשיתוף בית המדרש לרבנים ע"ש שכטר).
ימ"ה - "מעבדה לחינוך יהודי" המעניקה כלים מקצועיים הדרושים למורים ואנשי חינוך להתמודדות עם אתגרי התקופה.
הלימודים לתואר השני מרוכזים ביום בשבוע.
מכוני מחקר

במכון פועלים חמישה מכוני מחקר:
המרכז לחקר ההלכה ויישומה, הוקם בשנת תשנ"ו על מנת לפרסם ספרות הלכתית בעברית, אנגלית, רוסית, ושפות אחרות וזאת כדי לסייע ליהודים ללמוד הלכה ולקיימה. המכון מפרסם תשובות שנכתבו במאה העשרים, תשובות של ועד ההלכה של כנסת הרבנים בישראל, מדריכים הלכתיים בשפות שונות וספרים העוסקים בפילוסופיה של ההלכה. באתר האינטרנט תשובות לימינו, מתפרסמות תשובות לשאלות בענייני הלכה
המרכז לחקר האישה בהלכה, אשר חוקר את מעמדן של הנשים בהלכה ואת השלכותיו על מצבן של הנשים בישראל של ימינו. עיקר פעילותו של המרכז ממוקדת במחקר סוגיית הנשים העגונות ומסורבות הגט בישראל ובניסיון לפתח פתרונות מעשיים לפתרונה.
המרכז ליהדות ואומנויות, הוקם בשנת תשס"א על מנת לחפש ולטפח נקודות מגע בין מדעי היהדות והאמנויות. המרכז תומך בתחום "האמנויות ביהדות" בתוך התוכנית לתואר שני של מכון שכטר וכותב תוכניות לימודים עבור בתי ספר תל"י. המרכז הקים בשיתוף קרן תל"י אתר אינטרנט המוקדש כולו לאמנויות ביהדות.
המרכז לחינוך לעמיות יהודית הוקם על ידי קבוצה של חוקרים ואנשי חינוך על מנת להוות כתובת לארגונים בישראל ובתפוצות המעוניינים לקדם נושאים כגון: מדיניות חינוכית, תוכניות לימודים, תכנון ומחקר, פיתוח מנהיגות, הכשרה מקצועית, תוכניות מפגש בין תרבותי והערכה. המרכז פועל בשיתוף פעולה עם מכון שכטר מתוך שאיפה ליצור במסגרת המכון מסגרות להכשרה מקצועית ומסלולים אקדמיים בתחום.
המרכז ליהדות וביו־סוציולוגיה פרויקט החוקר התנהגות דתית בכלל ומנהגים יהודיים בפרט בראי הפסיכולוגיה האבולוציונית.
מפעל המדרש

במכון שכטר פועל מפעל המדרש, ששם לו למטרה להוציא לאור מהדורות מדעיות של מדרשי חז"ל שטרם זכו למהדורה כזו. במפעל זה לוקחים חלק כמה חוקרים העובדים על הכנת המהדורות, הפירושים והמבואות. רוב המהדורות של מפעל המדרש החלו את דרכן בעבודות דוקטורט של המהדירים, חלקן לפני כמה עשורים, ובשנים האחרונות מגיעות לידי גמר. עורכי הסדרה הם דוד גולינקין ושמא פרידמן.
עד עתה ראו אור המהדורות הבאות (בסוגריים שם המהדיר והשנה):
מדרש שמואל (ברכיהו ליפשיץ, 2009)
מדרש חדש על התורה (גילה וכמן, 2013)
אסתר רבה (יוסף תבורי וארנון עצמון, 2014)
קהלת רבה א-ו (מנחם הירשמן, 2016)
קהלת רבה ז-יב וקהלת זוטא ז-ט (ראובן קיפרווסר, 2021)
במדבר רבה א, (חננאל מאק, 2023)
מהדורות אחרות שעתידות לראות אור בשנים הקרובות:
רות רבה (מירון ביאליק לרנר)
איכה רבתי (פינחס מנדל)
שיר השירים רבה (תמר קדרי)
תשובת יונה הנביא (תמר קדרי)
במדבר רבה ב, (גלעד ששון)
מדרש אבא גוריון (בנימין אלבוים)
מלבד המהדורות המדעיות המודפסות, מפעל המדרש מפרסם גם מהדורות סינופטיות של המדרשים שכבר ראו אור (וגם של אחדים שטרם יצאו). מהדורה סינופטית היא הצגת הטקסט של כל כתבי היד של החיבור באופן משווה, שורה תחת שורה, כדי לאפשר למעיין הבנה טובה יותר של נוסח החיבורים. המהדורות הסינופטיות זמינות באופן חופשי ב-אתר האינטרנט של המפעל.
מלבד זאת, מוציא מפעל המדרש ספרות מחקרית בנושא מדרשי חז"ל. במסגרת זו ראו אור בינתיים שני ספרים:
אגדות היהודים מאת לוי גינצבורג, מהדורה חדשה וממופתחת (מהדיר דוד גולינקין, 2009).
מנחה ליהודה: יהודה תיאודור ועריכתם של מדרשי האגדה הארץ־ישראליים (מאת תמר קדרי, 2017). חלקו הראשון של הספר סוקר את תולדות חייו של יהודה תיאודור, את מפעלו המחקרי ואת חקר העריכה של מדרשי האגדה מימיו ועד היום; והחלק השני של הספר הוא תרגום ראשון לעברית של סדרת מאמריו של תיאודור "הקומפוזיציה של מדרשי האגדה", שפורסמו בגרמנית בין השנים 1879–1881.
עמותות חינוך

לצד מכון שכטר פועלות עוד שלוש עמותות העוסקות בקידום חינוך יהודי רב-גוני בארץ ובתפוצות ושמציעות מגוון תוכניות חינוכיות להעשרה יהודית:
קרן החינוך למען בתי ספר תל"י מתגברת את לימודי היהדות של 40,000 תלמידים ב-300 בתי הספר וגנים בחינוך הממלכתי.
בית המדרש לרבנים ע"ש שכטר מכשיר את עתודת הרבנים והרבות של התנועה המסורתית.
מדרשת שכטר היא רשת של בתי מדרש המציעים מגוון פעילויות קהילתיות וקורסים לקהל הרחב, בהם נווה שכטר שבנווה צדק.
מפעלים נוספים

למכון שכטר עוד כמה מפעלים:
פרס ליבהבר לעידוד סובלנות דתית בישראל בסך 40,000 $ הוענק במשך 18 שנה עד לשנת 2015.
קיום כנסים וימי עיון אקדמיים בנושאי חינוך ויהדות, ארץ ישראל, מגדר, ראייה אבולוציונית על מנהגים יהודיים ועוד.
קיום הרצאות וימי לימוד לציבור הרחב.
הוצאה לאור של ספרים אקדמיים ופופולריים במדעי היהדות, במטרה להנגיש לציבור הישראלי את מה שהמכון מחשיב למיטב שבספרות היהודית בכלל ובמחקרי המכון בפרט.
פרסום ספרות הלכתית העוסקת בסוגיות הלכתיות עכשוויות, עבור קהילות יהודיות בארץ ובעולם על ידי מרכזי המחקר השונים.
סגל המכון

על הסגל הקבוע של המכון נמנים כ־25 אנשי אקדמיה וחוקרים בתחומי ההלכה, מחשבת ישראל, המקרא, לימודי ארץ ישראל ועוד. ישנם עוד כ־40 מרצים מן החוץ.
בראש המכון עומד פרופ' ארי אקרמן, שהחליף ב-2022 את פרופ' דורון בר, גאוגרף היסטורי ומרצה בכיר ללימודי ארץ ישראל, שהחליף בסתיו 2015 את פרופ' דוד גולינקין שממשיך לשמש כמרצה לתלמוד והלכה במכון.
החל משנת הלימודים תשפ"ב הדקנית היא ד"ר נעה חכם. קודמיה בתפקיד: ד"ר תמר קדרי (תשע"ט-תשפ"א), פרופ' ארי אקרמן (תשע"ו–תשע"ח), פרופ' דורון בר (תשע"ג–תשע"ה), פרופ' רינה לוין מלמד.